[{"text_idx": "#000006", "text": "Bydd yr hwb newydd hwn, a fydd yn cael ei staffio\u2019n fisol, yn galluogi pobl leol i gael mynediad at bersone\u0301l Gyrfaoedd y Fyddin heb orfod teithio i Abertawe ar gyfer cyfweliadau a sesiynau briffio. Agorwyd yr hwb gan y cyn Uwchfrigadydd, Will Bramble, sydd bellach yn Brif Weithredwr Cyngor Sir Penfro."}, {"text_idx": "#000007", "text": "Mae\u2019r Hwb wedi\u2019i gysylltu\u2019n agos a\u0302 chwrs y Coleg, sef Paratoi ar gyfer y Fyddin, a lansiwyd yn 2001 a\u2019i ailfrandio yn 2010 i Baratoi Milwrol. Bellach ni yw\u2019r unig Goleg yng Nghymru i gynnal cwrs Paratoi ar gyfer y Fyddin, gyda\u2019r lleill i gyd yn cael eu gweithredu gan MPCT, cwmni hyfforddi allanol. Ers 2001 rydym wedi cefnogi dros 400 o ddysgwyr i gyflawni eu nod gyrfa o ymuno a\u0302\u2019r Lluoedd Arfog."}, {"text_idx": "#000008", "text": "Mae cyn-ddysgwyr wedi cael cyflogaeth ar draws bron pob llwybr gyrfa filwrol gan gynnwys pob Catrawd Gymreig, Catrawd Barasiwt, Corfflu Hyfforddiant Corfforol Brenhinol y Fyddin, yr Awyrlu Brenhinol, y Llynges Frenhinol, Cangen Awyr y Fflyd, y Mo\u0302r-filwyr Brenhinol a hyd yn oed y Gwasanaeth Awyr Arbennig. Yn ystod blynyddoedd cynharach y cwrs, bu ein cyn ddysgwyr yn gwasanaethu yn Irac ac Afghanistan. Yn fwy diweddar, mae cyn-ddysgwyr wedi bod yn ymwneud yn llythrennol a\u0302 lleoliadau ledled y byd ar ymarferion hyfforddi a chymorth dyngarol, gan gynnwys y Falklands, Mali, Kenya, Canada, Nepal, Estonia a\u2019r Almaen, i enwi dim ond rhai."}, {"text_idx": "#000011", "text": "\u201cMae yna rywbeth at ddant pawb yn y Fyddin ac mae bod ar y campws bob mis yn rhoi\u2019r cyfle i\u2019r myfyrwyr a\u2019r boblogaeth leol ymweld a\u0302 ni a chael sgwrs am sut y gallai gyrfa yn y Fyddin edrych iddyn nhw.\u201d"}, {"text_idx": "#000013", "text": "Dywedodd cyn ddysgwr y cwrs Paratoi Milwrol, Preifat Mitchell, \u201cRoedd y cwrs wnes i ei astudio yn y Coleg wedi gwneud i mi feddwl am y cyfleoedd gyrfa amrywiol sydd ar gael yn y Fyddin. Dw i bellach yn gweithio i\u2019r Corfflu Logisteg Brenhinol, a hwn oedd y penderfyniad gorau wnes i erioed. Ar y cwrs rydych chi\u2019n gweithio mor agos gyda gwasanaethau milwrol mae\u2019n wych oherwydd mae gyda chi\u2019r cyfle i siarad yn uniongyrchol a\u0302 nhw a chymryd rhan mewn ymarferion hyfforddi hefyd. Mae\u2019r Hwb hwn yn ffordd wych i ddysgwyr ddysgu am yrfaoedd milwrol.\u201d"}, {"text_idx": "#000016", "text": "Oes gennych chi gwestiynau? Ffoniwch ni!"}]